ลองใช้สูตรอื่นๆ การเตรียมเนื้อสัตว์ การบดเนื้อสัตว์
คุณสามารถทำอาหารสำหรับเด็กอ่อนได้โดยนำผักบดมาผสมกับเนื้อสัตว์บด เพื่อเพิ่มรสชาติและเนื้อของอาหาร ลองผสมรวมตามสูตรด้านล่างนี้ดูสิ:  ไก่บดผสมกับแครอทบด เนื้อวัวบดผสมกับถั่วลันเตาบด หมูบดผสมกับแอปเปิลบด สำหรับอาหารเด็กอ่อน คุณไม่จำเป็นต้องปรุงรสชาติด้วยการเติมเกลือหรือเครื่องปรุงรสอื่น แต่สำหรับผู้ใหญ่นั้น พวกเขาอาจจะรู้สึกว่าเนื้อบดจะน่าทานกว่าถ้าคุณเติมเกลือนิดหน่อยและเครื่องปรุงรสต่างๆ ลงไป โดยเติมเกลือ 1/4 ช้อนชาและเครื่องปรุงที่คุณเลือก 1/2 ช้อนชาต่อเนื้อสัตว์บดไม่ว่าจะเป็นเนื้ออะไรก็ตาม 1 ถ้วย ถ้าลูกน้อยของคุณเริ่มโตขึ้นและสามารถเคี้ยวชิ้นเนื้อที่ใหญ่ขึ้นได้แล้ว คุณไม่ต้องบดเนื้อสัตว์ให้เนียนเป็นเนื้อเดียวกันไปเสียทั้งหมดก็ได้ แทนที่จะบดเนื้อสัตว์จนเนียนกลายเป็นเนื้อเดียวกัน ให้คุณหยุดบดตอนที่ยังมีชิ้นเนื้อเหลืออยู่บ้าง หรืออีกทางเลือกหนึ่ง คุณอาจจะเติมผักที่ปรุงสุกเป็นชิ้นๆ ในเนื้อสัตว์บดเนียนก็ได้ ยิ่งคุณเลือกใช้เนื้อที่เหนียวน้อยเท่าไหร่ เนื้อสัตว์บดก็จะมีเนื้อเนียนและรสชาติดีมากขึ้นเท่านั้น ไม่ว่าคุณจะบดเนื้อวัว เนื้อไก่ เนื้อหมู หรือเนื้อแกะ คุณควรจะเลือกชิ้นเนื้อนุ่มที่จะไม่เหนียวเมื่อปรุงสุกแล้ว   ชิ้นเนื้อวัวซึ่งมีราคาถูกที่สุดก็มักจะเหนียวที่สุดเช่นกัน ดังนั้นลองเลือกใช้ชิ้นเนื้อเกรดดีๆอย่างเนื้อท็อปเซอร์ลอยน์ดูสิ ซึ่งเนื้อชนิดนี้เป็นเนื้อสันนอกคุณภาพดี ส่วนเนื้อไก่ คุณจะซื้อเนื้อไม่มีกระดูกหรือเนื้อติดกระดูกก็ได้ ถ้าคุณซื้อเนื้อติดกระดูก คุณก็ต้องดูให้แน่ใจนะว่าไม่มีเศษกระดูกปนอยู่ในเนื้อบด วิธีการปรุงช้าๆ ใช้ไฟเบาๆ จะทำให้เนื้อไม่เสียรสชาติ ไม่แห้ง และยังทำให้บดง่ายขึ้นอีกด้วย ไม่ว่าจะใช้เนื้อสัตว์ชนิดใดก็ตาม คุณควรปรุงช้าๆโดยการเปิดไฟเบา เพื่อให้ได้เนื้อบดที่ออกมาหน้าตาดูน่ากินมากที่สุด วิธีที่ได้ผลก็เช่น:  เคี่ยว ใช้หม้อตุ๋น ต้ม ก่อนที่คุณจะบดเนื้อสัตว์ เนื้อสัตว์นั้นจะต้องได้รับการปรุงสุกมาแล้ว เมื่อเนื้อสัตว์สุกแล้ว ตรวจให้แน่ใจว่าอุณหภูมิภายในเนื้อสัตว์นั้นถูกต้องแล้วหรือยัง นี่เป็นตัวเลขอุณหภูมิที่ถูกต้องของเนื้อสัตว์แต่ละชนิด:  เนื้อไก่:  74 องศาเซลเซียส เนื้อหมู: 71 องศาเซลเซียส เนื้อวัว: 63 องศาเซลเซียส เนื้อแกะ: 63 องศาเซลเซียส หลังจากปรุงเนื้อสัตว์สุกแล้ว ให้แช่เนื้อสัตว์ในตู้เย็นไว้อย่างต่ำ 2 ชั่วโมง เนื้อสัตว์ควรจะเย็นอย่างทั่วถึงก่อนที่จะเอาไปบด เนื้อสัตว์ที่นำไปแช่เย็นเมื่อนำไปบดแล้วจะละเอียดเป็นเนื้อเนียนกว่าเนื้อสัตว์ที่ไม่ได้แช่เย็น นำเนื้อสัตว์ออกมาจากตู้เย็นและหั่นเป็นชิ้นๆ เป็นขนาดที่จะใส่ลงไปในเครื่องบดอาหารได้สะดวก ถ้าคุณไม่มีเครื่องบดอาหาร จะใช้เครื่องปั่นแทนก็ได้ แต่เนื้อสัตว์ที่บดโดยเครื่องปั่นจะไม่เนียนเป็นเนื้อเดียวกันเท่ากับเนื้อสัตว์ที่บดโดยใช้เครื่องบดอาหาร คำว่า “ผง” อาจจะฟังดูขัดหูเมื่อนำมาใช้อธิบายลักษณะเนื้อสัตว์ แต่นั่นแหละ การบดเนื้อสัตว์ที่แช่เย็นก็จะได้ผลลัพธ์คือเนื้อสัตว์จะเริ่มละเอียดเหมือนผง ปั่นต่อไปจนกระทั่งเนื้อบดละเอียดเหมือนกับเม็ดทราย คุณต้องเติมน้ำลงไปเพื่อให้เนื้อสัตว์ไม่เกาะตัวและคลุกเคล้าเป็นเนื้อเดียวกัน โดยเติมน้ำ 1/4 ถ้วยต่อเนื้อสัตว์ 1 ถ้วย ไม่ว่าคุณจะบดเนื้อสัตว์ชนิดใดก็ตาม ให้คุณเลือกเติมจากน้ำดังต่อไปนี้::  น้ำซุปที่เราได้จากขั้นตอนการปรุงเนื้อให้สุก น้ำซุปเนื้อสัตว์ที่ไม่มีโซเดียม น้ำเปล่า หลังจากที่ได้เนื้อสัตว์บดที่ละเอียดจนเป็นที่น่าพอใจแล้ว ให้ตักใส่กล่องบรรจุอาหารที่มีฝาปิดแน่นหนา และเก็บไว้ในตู้เย็นจนกว่าจะใช้ คุณสามารถเก็บเนื้อสัตว์ในตู้เย็นไว้ใช้ได้ 3-4 วัน  คุณสามารถนำเนื้อสัตว์บดไปเก็บในช่องแช่แข็งไว้ใช้ทีหลังได้หากต้องการ แต่ต้องแน่ใจว่าภาชนะที่เก็บเนื้อสัตว์บดเป็นกล่องบรรจุอาหารสำหรับแช่แข็ง ก่อนนำมารับประทาน ให้เอาเนื้อบดออกมาวางในที่ที่มีอุณหภูมิห้องหรืออุ่นด้วยไมโครเวฟ
นำมาผสมกับผักบดให้เด็กทารกทาน. ควรเพิ่มรสชาติให้เนื้อบดสักหน่อย ถ้าผู้ใหญ่เป็นคนทาน. ทำอาหารบดที่มีชิ้นเนื้อสัตว์ปนบ้าง. เลือกชิ้นเนื้อที่นุ่ม ไม่เหนียว เคี้ยวง่าย. ปรุงเนื้อให้สุกอย่างช้าๆ โดยเปิดไฟเบา. ตรวจดูให้แน่ใจว่าเนื้อปรุงสุกอยู่ในอุณหภูมิที่เหมาะสม. แช่เนื้อสัตว์ให้เย็นอย่างทั่วถึง. หั่นเนื้อสัตว์เป็นชิ้นๆ ขนาด 1 นิ้ว. นำเนื้อสัตว์ที่อยู่ในชามใส่ลงไปในเครื่องบดอาหาร. ปั่นเนื้อสัตว์จนละเอียดเป็นผง. เติมน้ำและปั่นต่อไปเรื่อยๆ. เก็บเนื้อสัตว์บดในตู้เย็น.
https://www.wikihow.com/Puree-Meat https://www.wikihow.com/Puree-Meat https://www.wikihow.com/Puree-Meat
Trying Variations Prepping the Meat Pureeing the Meat